
Adennill Pardwys: cynaladwyedd yn y blynyddoedd cynnar.

Rhan 2:
Dros yr wythnosau diwethaf rwyf wedi bod yn archwilio amgylchedd yn yr awyr agored fel rhan o’r wobr John Muir. Yn ystod y cyflwyniad yma, byddaf yn rhannu yr ardal allanol cafodd ei archwilio. Trafod yr hyn dysgais wrth archwilio’r ardal gan ystyried yr hyn mae’r ardal yn cynnig i ddatblygiad plant a’r effaith mae defnyddio’r amgylchedd yn cael ar eu dysgu. Yna byddaf yn rhannu yr hyn a dysgais am gynaladwyedd yn y blynyddoedd cynnar trwy ddarllen pellach ac ymchwiliad mewn i destunau academaidd am gael cynaladwyedd yn y blynyddoedd cynnar.

Rydym yn lwcus yn ein hysgol ni am fod amrywiaeth o ardaloedd allanol yn agos i’r ysgol sydd yn cynnig profiadau gwahanol i blant yr ysgol wrth iddynt archwilio a darganfod. Ar gyfer yr aseiniad yma, es i ati i archwilio y goedlan. Dyma brif ardal allanol mae’r plant yn defnyddio yn ystod eu gwersi awyr agored wythnosol. Mae wedi lleoli ar ddiwedd y brif iard ar gefn y safle. Mae’r plant yn cerdded lan y ramp a dros bont er mwyn ei gyrraedd a dyna ble mae’r ardal yn achosi chwilfrydedd o’r cychwyn.
Mae’r goedlan yn llawn mathau gwahanol o goed, siapiau a meintiau gwahanol. Maent yn achosi cysgod naturiol ac yn creu naws hudol wrth i’r plant cyrraedd mynedfa’r goedlan. O amgylch y goedlan mae olwynion mawr a bach, mae rhai wedi llenwi gyda phridd a phlanhigion a rhai yn wag i’r plant defnyddio fel rhan o’u harchwilio. Yng nghanol y goedlan mae yna gylch tan, dyma ble maent yn ymgasglu ar ddechrau a diwedd ein sesiynau coedlan. Rydym yn gallu trafod yr hyn hoffen nhw gwneud wrth ymchwilio neu drafod yr hyn maent wedi dysgu wrth fod yn y goedlan. Mae gan y goedlan ardaloedd bach tawel i archwilio, yn chwilio am drychfilod neu wylio’r adar, a hefyd ardaloedd mwy agored sydd yn caniatáu chwarae mwy rhydd i’r plant.
Wrth drafod yr ardaloedd sydd ar gael i archwilio yn ein sefydliad gyda’r plant, dywedon nhw y goedlan oedd eu hoff ardal. Felly penderfynon ni i archwilio’r ardal ar y cyd.

Mae’r goedlan yn cynnig amrywiaeth o brofiadau mewn ffordd gyfrannol a dilys. Mae’n annog y disgyblion i ddefnyddio’u synhwyrau wrth archwilio a darganfod yn yr ardaloedd. Roedd yr ardal yn cynnig cyfleoedd ac annog annibyniaeth gan hyd yn oed y plant lleiaf. Roeddent eisiau ceisio llwyddo i gwblhau gweithgareddau a chyflawni syniadau yn hollol annibynnol cyn chwilio am gymorth gan oedolyn. Er hynny, roedd yn anodd ar adegau i gamu nôl a gadael iddynt fethu wrth wneud heb geisio cymryd dros eu gweithgaredd. Penderfynais i eistedd nôl ac arsylwi ar y rhyngweithiad oedd rhwng staff a disgyblion wrth iddyn nhw archwilio. Gwelais pa mor hawdd oedd hi i staff cymryd dros y chwarae ac wrth wneud tynnu diddordeb a chwilfrydedd y disgyblion o’r gweithgaredd roedd yn ceisio cyflawni.
Wrth barhau gyda’r sesiynau awyr agored wythnosol, hoffwn wella rhyngweithio rhwng staff a disgyblion. Disgrifiwyd Froebel oedolion fel hwyluswyr, person sydd yn cynnig profiadau dilys yn hytrach na chyfarwyddo’r dysgu (Froebel Trust, no date). Trwy newid ffordd o feddwl y staff, gall y disgyblion cymryd mwy o reolaeth dros eu dysgu ac yn datblygu sgiliau mewn ffyrdd dilys a chyfrannol.

Wrth fynychu’r cyfleoedd i archwilio a darganfod, roedd y plant yn datblygu sgiliau yn naturiol. Gall y disgyblion cymryd cyfrifoldeb dros yr hyn roeddent yn dysgu. Trwy ddefnyddio arsylwi, roedd ymarferwyr yn gallu asesu'r hyn roeddent yn gwybod er mwyn fynd ati i gynllunio sbardun ar gyfer yr wythnosau oedd i ddilyn. Ffeindiais drwy gynnig sbardun yn unig roedd y plant yn arwain yr hyn roeddent yn dysgu yn lle'r oedolyn. Yn aml, mae’r dysgwyr yn meddwl am weithgareddau a syniadau nid oedd yr oedolyn hyd yn oed wedi ystyried. Gwelais y balchder roedd y dysgwyr yn teimlo wrth gyflawni pethau gwahanol o amgylch y goedlan. Wrth drafod am yr hyn roeddent yn gwneud, gwelais y wybodaeth roedd ganddynt am yr amgylchedd. O ganlyniad, nid oedd y disgyblion wedi diflasu gyda chlywed am bethau roeddent yn gwybod ond yn gallu mynd ati i rannu'r wybodaeth oedd ganddynt gyda’u cyfoedion a defnyddio cwestiynau i ddatblygu eu dealltwriaeth a gwybodaeth yn bellach. Wrth adlewyrchu ar yr elfen yma o’r sesiwn, sylwais gallwn wedi tynnu eu sylw at yr effaith rydym ni yn cael ar yr amgylchedd, pa ganlyniad sydd yn dilyn yr ymddygiad a gweithgareddau rydym yn gwneud trwy fod yn eglur am gynaladwyedd o’r cychwyn er mwyn datblygu eu dealltwriaeth.

Mae nifer o agweddau positif yn dod o ddefnyddio’r goedlan wrth feddwl am gynaladwyedd. Er hynny, dylen ni fel ymarferwyr cynnwys y dysgwyr yn y broses er mwyn gallu eu paratoi i fod yn ddinasyddion moesegol y dyfodol (Welsh Government, 2022). Wrth wneud hyn mae ymarferwyr yn pwysleisio hawliau a rôl plant wrth lunio dyfodol cynaliadwy (Davis a Elliot, 2023). Er mwyn sicrhau rydym yn cynnig y cyfleoedd, profiadau ac yr amgylchedd addas i hwyluso hyn, mi fydd angen i ymarferwyr y sefydliad newid y ffordd maent yn meddwl am ddefnyddio’r awyr agored gyda phlant y blynyddoedd cynnar. Er bod yr ymarferwyr yn deall manteision o gynnig profiadau tu allan, yn enwedig yn y blynyddoedd cynnar, rhaid iddynt roi mwy o ryddid i’r dysgwyr i archwilio, arbrofi a methu cyn ceisio camu mewn am fod hyn yn aml yn tynnu chwilfrydedd y dysgwyr i ffwrdd o’r chwarae.

Disgrifiwyd Green Peace (no date) cynaladwyedd fel y gallu i gynnal neu gefnogi proses yn barhaus dros amser, fel arfer yn cyfeirio at ddefnyddio adnoddau naturiol heb achosi effaith negyddol ar y blaned yn y dyfodol. Er mwyn cael cynaladwyedd rhaid cael cydbwysedd rhwng anghenion bodau dynol ac anghenion y blaned. Mae nifer o agweddau yn cael eu hystyried fel yr amgylchedd, economi a ffactorau cymdeithasol (Mollenkamp, 2023).
Credai Cumberland Council (2024) dylai ymarferwyr ceisio annog cynaladwyedd yn eu sefydliadau am fod yn gallu dylanwadu plant ifanc mewn ffordd fwy positif, mae ymgorffori'r strategaethau yn y blynyddoedd cynnar yn gallu meithrin arferion da. Trwy gynnwys y strategaethau yma o fewn sefydliadau blynyddoedd cynnar, maent yn cyd-fynd gyda Nodau Datblygu Cynaliadwy (United Nations, no date). Yn debyg i’r hyn a nodwyd Cumberland Council (2024), disgrifiwyd Daelmans (2017) datblygiad blynyddoedd cynnar fel agwedd hanfodol i gyflawni’r nodau datblygu cynaliadwy. Credai drwy fuddsoddi yn y blynyddoedd cynnar gallwn wella iechyd a lles y plant ifanc yng ngofal yr ymarferwyr. Er hynny, mae ymarferwyr yn gallu gwynebu heriau wrth geisio cyrraedd y targedau cynaladwyedd o fewn eu sefydliadau (Chapman, 2022). Nodwyd yr angen i ymarferwyr newid y ffordd maent yn feddwl ac am ganfyddiadau oedolion o alluoedd plant. Credai Chapman (2022) dylai ymarferwyr osgoi a gwrthsefyll safbwyntiau traddodiadol ar ddysgu yn y blynyddoedd cynnar.

Wrth gynllunio’r cwricwlwm newydd cafodd ei gyhoeddi yng Nghymru, mae Welsh Goverment (2022) wedi cynnwys cynaladwyedd o fewn y camau cynnydd o’r cychwyn trwy annog dysgwyr annibynnol sydd yn uchelgeisiol, egwyddorol, mentrus ac iach a hyderus. Maent yn ceisio cynnwys yr elfennau yma o’r blynyddoedd cynnar, yn defnyddio’r cysyniad o gynefin. Ffordd o greu awyrgylch o berthyn i’r plant, balchder dros eu hamgylchedd a dathlu diwylliannu gwahanol sydd yng Nghymru (Welsh Goverment, 2022b). Mae Jones (2022) yn nodi cafodd cynaladwyedd ei gynnwys fel elfen orfodol o’r cwricwlwm ym mhob maes dysgu. Trwy gyflwyno cynaladwyedd yn y blynyddoedd cynnar o addysg mae ymarferwyr yn anelu at feithrin dinasyddion moesegol a gwybodus sydd yn deall ac yn gallu gwynebu heriau amgylcheddol a chymdeithasol. Mae ymarferwyr yn cyflawni hyn drwy ymgorffori egwyddorion Addysg ar gyfer Datblygu Cynaliadwy a Dinasyddiaeth Fyd-eang (ESDGC) yn y cwricwlwm a hyrwyddo dysgu yn yr awyr agored a chysylltiadau â natur (Welsh Government, 2012).

Mae cwricwlwm newydd Cymru yn annog newid i sut mae ymarferwyr yn defnyddio dysgu yn yr awyr agored. Mae’n cael ei ystyried fel pedagogeg graidd am fod buddsoddi amser mewn i ddysgu tu allan yn rhoi cyfleoedd cyfrannol a dilys (Williams, 2022). Yn aml mae profiadau sydd yn seiliedig ar natur yn cefnogi datblygiad iechyd a lles yn ogystal â chodi hyder plant ac ymrwymiad i weithgareddau. Mae hyn yn cael ei gefnogi gan gredodau Froebel, am fod hefyd yn rhoi pwyslais ar natur, chwarae a datblygiad cyfrannol a dilys (Tovey, 2022) sydd yn cwympo o fewn egwyddorion cynaladwyedd. Trwy feithrin cysylltiadau gyda natur, mae ymarferwyr yn datblygu dealltwriaeth o’r cysylltiadau sydd ganddynt i’r byd a chymuned tu allan i’w amgylchedd dysgu. Nodwyd Tovey (2022) mae’r ffordd yma o ddarparu cyfleoedd a phrofiadau i blant ifanc yn creu teimlad o gyfrifoldeb dros yr amgylchedd a byd natur. Mae Welsh Government (2022b) wedi ystyried yr elfennau yma a chynnwys yn eu cwricwlwm nas cynhelir sydd yn cael ei ddefnyddio yn y sefydliadau blynyddoedd cynnar dros Gymru. Credai d’Ascoli a Hunter (2022) trwy ymgysylltu â natur, mae plant yn dysgu am gylchoedd bywyd, rhyngddibyniaeth, a chydbwysedd bregus ecosystemau. 
Mae ymarferwyr sydd yn dilyn systemau a credodau Froebel yn aml yn ymgorffori arferion cynaliadwy yn eu lleoliadau, fel ailgylchu, ailddefnyddio deunyddiau, a chreu mannau chwarae naturiol. Maent yn dysgu’r plant am yr effaith mae’r pethau yma yn cael ar y byd o’r cychwyn. Trafod sut i leihau gwastraff a phwysigrwydd gofalu am yr amgylchedd trwy brofiadau ymarferol (Green a Clark, 2024). Mae hyn yn cael ei chefnogi gan Open University (no date), nodwyd sut mae strategaethau Freoebel yn datblygu disgyblion sydd yn ymwybodol o’r amgylchedd yn deall sut mae ei ymddygiad yn gallu effeithio ar natur ar amgylchedd. Aeth Addison (2021) yn bellach wrth wneud ymchwiliad i gynaladwyedd yn defnyddio’r theori gan Froebel. Nodwyd gellir ymarferwyr cyfoethogi datblygiad plant drwy wrando’n wirioneddol ar safbwyntiau plant a’u hymgorffori a defnyddio strategaethau gyda’r plentyn yng nghanol pob penderfyniad ac yn ei gynnwys yn y broses.
Mae nifer o agweddau a hawliau sydd yn rhan o theori Froebel hefyd yn cael eu nodi yn y rhestr o hawliau i blant. Mae nifer o’r erthyglau hefyd yn agweddau i egwyddorion mae ymarferwyr yn dilyn fel rhan o ddulliau Froebel (University of Edinburgh, 2025). Gallwn hefyd cysylltu’r hyn a rhannwyd fel rhan o’r Confensiwn y Cenhedloedd Unedig ar Hawliau'r Plentyn (UNCRC) gyda chynaladwyedd am fod yr UNCRC yn sylwi fod gan bob plentyn yr hawl i amgylchedd sydd yn iach, ac wedi nodi yn erthygl 24. Dyma brif ffocws systemau o gynaladwyedd (UNICEF, no date). Mae’r penderfyniadau sydd yn cael eu gwneud yn effeithio ar ddyfodol y plentyn, felly maent yn credu dylai ymarferwyr cynnwys y dysgwyr yn y broses sydd yn cael ei gefnogi gan erthygl 12 o’r UNCRC.

Wrth feddwl am gynaladwyedd, mae dull Reggio Emilia wedi ei integreiddio mewn i’w brif egwyddorion yn enwedig am ei fod yn ystyried yr amgylchedd fel y trydydd addysgwr yn y sefydliad (Reggio Emilia Early Learning Centre, 2024). Maent yn ceisio creu amgylchedd yn defnyddio adnoddau a deunyddiau naturiol sydd yn annog chwilfrydedd ac ysbrydoliaeth er mwyn cysylltu dysgwyr gyda’r byd naturiol (McNally a Slutsky, 2016). Maent yn cynnwys cynaladwyedd o fewn eu cwricwlwm trwy annog gweithgareddau fel garddio i dyfu ffrwythau a llysiau sydd yn arwain at fentrau bwyta’n iach, o ganlyniad maent yn dechrau adeiladu ar deimlad o gyfrifoldeb i’r plant (O’Brien, 2023). Nodwyd URBACT (2022) trwy ddefnyddio dulliau Reggio Emilia yn integreiddio cynaladwyedd mewn i’w cwricwlwm mewn ffordd ddilys. Mae athroniaeth Reggio Emilia yn integreiddio cynaliadwyedd i bob agwedd ar y cwricwlwm, nid yn unig drwy weithgareddau penodol, ond hefyd drwy'r ffordd y mae'r amgylchedd yn cael ei gynllunio a'i ddefnyddio.  Credai Migliani (2020) trwy ddefnyddio golau naturiol, adnoddau sydd wedi ei ailgylchu ac amgylchedd hyblyg mae ymarferwyr yn achosi chwilfrydedd ac yn ei thro annog cyfrifoldeb dros yr amgylchedd. Gall dulliau Reggio Emilia cael ei chysylltu gyda’r nodau cafodd ei amlygu fel rhan o’r SDG, yn enwedig y nodau sydd yn ffocysu ar ansawdd addysg, lleihau anghydraddoldebau a sut i greu dinasoedd a chymunedau cynaliadwy (Education Hub, 2020). Trwy gynnwys y gymuned ehangach mae’r ymarferwyr yn codi ymwybyddiaeth amgylcheddol er mwyn adeiladu chwilfrydedd dysgwyr i fod yn ddinasyddion moesegol ac eisiau cyflawni nodau cynaladwyedd i gadw’r amgylchedd yn ddiogel.

Er bod llawer o academyddion yn annog cynaliadwyedd mewn sefydliadau, mae yna hefyd anfanteision sydd yn dod gyda hyn. Yr agwedd sydd yn achosi problemau i nifer fawr o sefydliadau yw’r gost sydd yn dod gyda defnyddio deunyddiau ac adnoddau sydd yn ecogyfeillgar ac wrth fabwysiadu systemau sydd yn caniatáu cynaladwyedd o fewn sefydliadau (Local Government Association, 2023). Er mwyn goresgyn yr heriau yma, mae Boyd et al. (2022) yn awgrymu newid un peth ar y tro trwy ddangos ymarferwyr gall newid yn raddol bach cael mwy o effaith ar y sefydliad. Trwy edrych ar agweddau un ar y tro a sefydlu yn gadarn cyn symud i’r agwedd nesaf. Ni fydd angen swm mawr o arian, bydd y newidiadau yn digwydd dros gyfnod hir yn lle ceisio newid dau neu dri agwedd yn llai effeithiol (Boyd et al., 2022).
Credai Hobbs a Mutebi (2021) nid oes llwybr clir i ymarferwyr wrth ystyried cynaladwyedd mewn sefydliadau blynyddoedd cynnar. Nodwyd nid oes canllawiau wedi ei greu i ymarferwyr dilyn ble mae’r arbenigwyr wedi cytuno beth yw’r strategaethau gorau i ddilyn yn y blynyddoedd cynnar. Mae’r Department for Education (2023) yn annog sefydliadau i gynllunio cynllun gweithredu eu hun, o ganlyniad mae cynlluniau pob sefydliad yn edrych yn wahanol am fod dehongliadau o hyn yn gallu bod yn wahanol yn dibynnu ar y fath o sefydliad mae’r ymarferwyr yn rhedeg, hynny yw mai cynaladwyedd addas yn edrych yn wahanol mewn ysgol i gymharu gyda meithrinfa neu warchodwr plant. Disgrifiwyd Early Years Stronger Practice Hubs (no date) yr anghysondeb fel diffyg gweledigaeth unedig. Mae hyn yn gwneud yn anodd mesur yr effaith mae ymarferwyr, plant a sefydliadau yn cael ar greu systemau sydd yn annog cynaladwyedd. Nid yw’n bosib rhannu arfer da am fod dim ffordd o fesur y llwyddiant sydd yn digwydd mewn sefydliadau i gymharu â sefydliadau eraill.

I grynhoi, mae nifer o agweddau i ystyried wrth feddwl am gynaladwyedd yn y blynyddoedd cynnar. Nodwyd yn nulliau Froebel a Reggio Emilia yr effaith gall cynnwys y dysgwyr yn y penderfyniadau fod yn bositif ac annog teimlad o gyfrifoldeb dros eu hamgylchedd dysgu sydd yn gallu adeiladu ar ddealltwriaeth plant o’r cyfrifoldebau sydd ganddynt am y gymuned a byd naturiol. Er mwyn annog arferion da o gynaladwyedd, maent yn ceisio ymgorffori’r strategaethau yn gynnar mewn addysg y dysgwyr (Cumberland Council, 2024).
Er bod ymarferwyr yn gallu gwynebu heriau wrth geisio creu sefydliadau sydd yn annog cynaladwyedd, mae parhau i gyflwyno systemau a dulliau sydd yn ecogyfeillgar yn adeiladu ar sut gallent greu dinasyddion moesegol sydd yn parchu’r amgylchedd a theimlo cyfrifoldeb dros gadw’n ddiogel yn y dyfodol (Welsh Government, 2012).  
Nodwyd Local Government Association (2023) un o’r heriau mwyaf mae ymarferwyr yn wynebu wrth sefydlu systemau a strategaethau cynaladwyedd yn y blynyddoedd cynnar yw’r diffyg arian sydd ganddynt ac felly’n amhosib newid pethau dros nos sydd yn cael effaith positif ar yr amgylchedd dysgu. Er hynny, credai trwy gymryd amser i newid ardal ar y tro o fewn sefydliad, gall ymarferwyr cael mwy o effaith positif na cheisio newid nifer o bethau ar yr un pryd (Boyd et al., 2022).
Felly, dylai ymarferwyr ystyried cynaladwyedd fel prosiect hir dymor fydd yn para am gyfnodau hirach er mwyn cynnal a chefnogi prosesau yn barhaus o fewn sefydliadau (Green Peace, no date). 

